‹‹ ወደ ብሄራዊ ቡድን መመለስ አለመመለሴን የማውቀው ከወዳጅነት ጨዋታው በኋላ ነው ›› ሳላዲን በርጊቾ
‹‹ በፖርቱጋል ኤምባሲ ታይተዋል የሚለው ወሬ የመጣው በፌስቡክ ላይ ነው፡፡ እኔ ስለ ጉዳዩ የማውቀው ነገር የለኝም፡፡ በፖርቱጋል ኤምባሲም አልታየሁም፡፡ ፖርቱጋል ኤምባሲ ሳይሆን ስፔን ኤምባሲ ነው ወረቀት ለመፈረም የሄድኩት፡፡ ስለ ዝውውሩ ጉዳይ የሚከታተልልኝም ለሌላ ሰው ነው፡፡ ›› ሲል አስተያየቱን ሰጥቷል፡፡‹‹ በፖርቱጋል ለሙከራ ነው የምሄደው:: ክለቡ በፖርቱጋል 2ኛ ዲቪዥን የሚገኝ ሲሆን ሲዲ ፌሬንሴ ይባላል፡፡ ለዚህም አሰልጣኙ ፈቃድ ሰጥቶን ነበር፡፡  ጊዮርጊስም ፍቃደኛ ነው፡፡ የቪዛው ጉዳይ ካለቀልን ወደ ፖርቱጋል አምርተን የሙከራ ጊዜ እናሳልፋለን፡፡ ካልተሳካ ግን በጊዮርጊስ ለመቆየት በቃል ደረጃ ከቦርዱ ጋር ተስማምቻለሁ፡፡ ››‹‹ ወደ ፖርቱጋል የምናቀና ከሆነ ወደ ቡድኑ መመለስ አለመመለሳችን የሚታወቀው ከወዳጅነት ጨዋታው በኋላ ነው፡፡ ›› (ኦገስት 28 ኢትዮጵያ የወዳጅነት ጨዋታ ታደርጋለች)በጉዳዩ ዙርያ የቅዱስ ጊርጊሱ ህዝብ ግንኙነት ኤርሚስ አሸኔ ለሶከር ኢትዮጵያ ማብራርያ ሰጥተዋል፡፡ ‹‹ ለናትናኤል እና ሳላዲን ለሙከራ ወደ ፖርቱጋል እንዲሄዱ ፍቃድ ሰጥተናቸዋል፡፡ ቅዱስ ጊዮርጊስ ተጫዋቾቹ የተሸለ እድል ሲያገኙ ትብብር ያደርጋል፡፡ ናትናኤል በቅርቡ ኮንትራት በመፈረሙ ቢዘዋወር ጊዮርጊስ በገንዘብ ረገድ ተጠቃሚ ይሆናል፡፡ ሳላዲን ኮንትራቱ ቢናቀቅም የፖርቱጋል ሙከራው ካልተሳካ ከኛ ጋር ለመቀጠል በቃል ደረጃ ተስማምቷል፡፡ ›› ብለዋል፡፡ 